ai4bharat/Pralekha huggingface dataset:
கப்பல் போக்குவரத்து அமைச்சகம்
துறைமுக நடவடிக்கைகளை கண்காணிக்கும் ‘மை போர்ட் செயலி’: கப்பல் போக்குவரத்து துறை அமைச்சர் தொடங்கி வைத்தார்
துறைமுக நடவடிக்கைகளை கண்காணிக்கும் ‘மை போர்ட் செயலியை’ மத்திய கப்பல் போக்குவரத்து துறை அமைச்சர் திரு சர்பானந்தா சோனோவால் கொல்கத்தாவில் இன்று தொடங்கி வைத்தார்.
இந்த செயலி, துறைமுக நடவடிக்கைகள் அனைத்தையும் டிஜிட்டல் மூலம் கண்காணிக்கிறது. வெளிப்படைத்தன்மையையும் மற்றும் தகவல்களை எளிதாக பெறுவதையும் இந்த செயலி ஊக்குவிக்கிறது. கப்பல் நிறுத்தம், கன்டெய்னர் நிலவரம், கட்டணம், ரசீது, துறைமுகத்தின் விடுமுறை நாட்கள் போன்ற தகவல்களையும் இந்த செயலியில் 24 மணி நேரமும் பெறலாம்.
மேற்கு வங்கத்துக்கு 2 நாள் பயணம் மேற்கொண்ட மத்திய அமைச்சர் இந்த செயலியை தொடங்கி வைத்து, ரூ.352 கோடி மதிப்பிலான திட்டங்களையும் நாட்டுக்கு அர்ப்பணித்தார்.
ஹால்டியா துறைமுகத்தில் 1 மெகா வாட், சூரிய மின்சக்தி உற்பத்தி நிலையத்தையும் மத்திய அமைச்சர் திரு சோனோவால் தொடங்கி வைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762097
பிரதமர் அலுவலகம்
மொரீஷியஸ் பிரதமர், பங்களாதேஷ் பிரதமர் ஷேக் ஹசீனா, அமெரிக்க அதிபர் ஆகியோருடன் புதுதில்லியில் உள்ள தமது இல்லத்தில் பிரதமர் இருதரப்பு சந்திப்புகளை நடத்தவுள்ளார்
மொரீஷியஸ் பிரதமர் திரு பிரவிந்த் குமார் ஜுக்நாத், பங்களாதேஷ் பிரதமர் திருமதி ஷேக் ஹசீனா, அமெரிக்க அதிபர் திரு ஜோ பைடன் ஆகியோருடன் புதுதில்லியில் உள்ள தமது இல்லத்தில் இன்று மாலை இருதரப்பு சந்திப்புகளை நடத்தவுள்ளதாக பிரதமர் திரு. நரேந்திர மோடி தனது சமூக ஊடக எக்ஸ் பதிவில் தெரிவித்துள்ளார்.
இந்த நாடுகளுடனான இந்தியாவின் இருதரப்பு உறவுகளை ஆய்வு செய்வதற்கும், வளர்ச்சி ஒத்துழைப்பை மேலும் வலுப்படுத்துவதற்கும் இந்த சந்திப்புகள் வாய்ப்பளிக்கும் என்றும் திரு மோடி கூறியுள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"இன்று மாலை, எனது இல்லத்தில் மூன்று இருதரப்பு சந்திப்புகளை நான் நடத்தவிருக்கிறேன். மொரீஷியஸ் பிரதமர் பிரவிந்த் குமார் ஜுக்நாத் @KumarJugnauth, வங்கதேச பிரதமர் ஷேக் ஹசீனா, அமெரிக்க அதிபர் ஜோ பைடன் @POTUS @JoeBiden, ஆகியோரை சந்திக்க உள்ளேன். இந்த நாடுகளுடனான இந்தியாவின் இருதரப்பு உறவுகளை ஆய்வு செய்வதற்கும், வளர்ச்சி ஒத்துழைப்பை மேலும் வலுப்படுத்துவதற்கும் இந்த சந்திப்புகள் ஒரு வாய்ப்பை வழங்கும்.”
சமூக நிதி மற்றும் அதிகாரமளித்தல் அமைச்சகம்
கோவிட்-19 தொற்று காரணமாக அமலில் உள்ள பொது முடக்கத்தின் போது மூத்த குடிமக்களுக்கும் அவர்களை பராமரிப்பவர்களுக்கும் அறிவுரைகள்
கோவிட்-19 காரணமாக அமலில் உள்ள பொது முடக்கத்தின் போது மூத்த குடிமக்களும் அவர்களை பராமரிப்பவர்களும் கடைபிடிக்க வேண்டிய அறிவுரைகளை, சுகாதாரம் மற்றும் குடும்ப நலத்துறை, மற்றும் புதுதில்லியில் உள்ள அனைத்திந்திய மருத்துவ அறிவியல் கழகத்தின் மூப்பியல் மருத்துவத்துறையுடன் இணைந்து சமுக நீதி மற்றும் அதிகாரமளித்தல் அமைச்சகம் தயாரித்துள்ளது. மாநிலங்கள் / யூனியன் பிரதேசங்களின் தலைமை செயலாளர்களுக்கு, சமுக நீதி மற்றும் அதிகாரமளித்தல் அமைச்சகத்தின் செயலாளர், திரு. ஆர். சுப்ரமணியம் எழுதியுள்ள கடிதத்தில், கோவிட் 19 காலத்தில் தொற்றுகளுக்கு ஆளாகும் வாய்ப்பு 60 வயதுக்கு மேற்பட்ட மூத்த குடிமக்களுக்கு, குறிப்பாக மருத்துவ நிலைகளில் இருப்பவர்களுக்கு, அதிகம் என்று கூறியுள்ளார். அனைத்து மாவட்டங்களிலும், மூத்த குடிமக்களுக்காக பணியாற்றும் அனைத்து நிறுவனங்களிலும் மற்றும் இதில் பணியாற்றும் அரசு சார்பற்ற அமைப்புகள் மூலமும் இந்த் அறிவுரையை பெரிதும் விளம்பரப்படுத்துமாறு அவர் கேட்டுக்கொண்டார்.
இந்த அறிவுரையை பற்றிய விவரங்களுக்கு, கீழ் காணும் https://static.pib.gov.in/WriteReadData/userfiles/advisory%20-%20Copy%201.pdf இணையத் தொடர்பைக் காணவும்.
சுகாதாரம் மற்றும் குடும்ப நலத்துறை அமைச்சகம்
இங்கிலாந்தில் கண்டறியப்பட்ட சார்ஸ்-கோவிட்-2 வைரசின் புதிய மாறுபாட்டின் பின்னணியில், மத்திய சுகாதாரத்துறை அமைச்சகம் வெளியிட்ட தொற்றுநோயியல் கண்காணிப்பு மற்றும் நடவடிக்கைக்கான நிலையான செயல்பாட்டு நடைமுறைகள்
‘சார்ஸ்-கோவிட் - 2’ என்ற புதிய கோவிட் வைரஸ் மாறுபாடு ஏற்பட்டுள்ளதாக உலக சுகாதார நிறுவனத்துக்கு இங்கிலாந்து தெரிவித்துள்ளது. இந்த புதிய வைரஸ் அதிகம் பரவக் கூடியதாகவும், இளைஞர்களை பாதிக்கக் கூடியதாக இருக்கும் என நோய்க் கட்டுப்பாட்டுக்கான ஐரோப்பிய மையம் மதிப்பிட்டுள்ளது. இந்த வைரஸ் மாறுபாடு, 17 மாற்றங்கள் கொண்ட தொகுப்பாக உள்ளது. அதில் குறிப்பிடத்தக்கது ஸ்பைக் புரதத்தில் உள்ள என்501ஒய் மாற்றம். இந்த மாற்றம் வைரசை மனிதர்களிடையே அதிகமாகவும், மிக எளிதாகவும் பரவச் செய்யலாம்.
எனவே, இதற்கான தொற்று நோயியல் கண்காணிப்பு மற்றும் நடவடிக்கைக்கான நிலையான செயல்பாட்டு நடைமுறைகளை  மத்திய சுகாதாரத்துறை அமைச்சகம் வெளியிட்டுள்ளது. நுழைவுப் பகுதி மற்றும் கடந்த 4 வாரங்களில்  இங்கிலாந்திலிருந்து அல்லது இங்கிலாந்து வழியாக மாறி வந்த சர்வதேசப் பயணிகளிடம் மேற்கொள்ளப்பட வேண்டிய நடவடிக்கைகளை மத்திய அரசு வெளியிட்ட எஸ்ஓபி விவரிக்கிறது. இவர்களிடம் ஆர்டி-பிசிஆர் பரிசோதனை மேற்கொள்ள வேணடும் என எஸ்ஓபி-யில் தெரிவிக்கப்பட்டுள்ளது.
இங்கிலாந்தில் இருந்து விமானங்கள் டிசம்பர் 23ஆம் தேதி முதல் டிசம்பர் 31ஆம் தேதி வரை அல்லது அடுத்த உத்தரவு பிறப்பிக்கப்படும் வரை தற்காலிகமாக நிறுத்தப்பட்டுள்ளன. டிசம்பர் 21ஆம் தேதி முதல் டிசம்பர் 23ஆம் தேதி வரை இங்கிலாந்து விமான நிலையங்களில் இருந்து, மற்றும் இங்கிலாந்து விமான நிலையங்கள் வழியாக மாறி இந்தியா வரும் அனைத்துப் பயணிகளும் ஆர்டி-பிசிஆர் பரிசோதனைக்கு உட்படுத்தப்படுவர். அவர்களுக்குத் தொற்று இருப்பது கண்டறிப்பட்டால், அவர்களுக்கு ஸ்பைக் மரபணு அடிப்படையிலான ஆர்-பிசிஆர் பரிசோதனை செய்யப் பரிந்துரைக்கப்படுகிறது. தொற்று உறுதி செய்யப்பட்ட பயணிகள், அந்தந்த மாநில சுகாதாரத்துறை ஒருங்கிணைப்புடன் தனிமை மையங்களில் தனிமைப்படுத்தப்படுவர். அவர்களின் மாதிரிகளை புனேவில் உள்ள தேசிய வைராலஜி மையம் அல்லது அதே போன்ற இதர மையங்களுக்கு அனுப்பத் தேவையான நடவடிக்கை எடுக்கப்படும். அங்கு மேற்கொள்ளப்படும் மரபணு பரிசோதனையில், புதிய கோவிட் வைரஸ் மாறுபாடு இருப்பது கண்டறிப்பட்டால், அவர்கள் சிறப்புத் தனிமை மையங்களில் தனிமைப்படுத்தப்பட்டு மருத்துவ நெறிமுறைகளின் படி சிகிச்சை அளிக்கப்படும்.
விமான நிலையத்தில் நடத்தப்படும் ஆர்டி-பிசிஆர் பரிசோதனையில் தொற்று இல்லை என்றால் அவர்கள் வீட்டுத் தனிமையில் இருக்க அறிவுறுத்தப்படுவர்.
பயணிகள் சோதனைக்குச் செல்லும் முன்பாக எஸ்ஓபி குறித்து விளக்கப்படும். இதுகுறித்த அறிவிப்புகள் விமானத்துக்குள்ளும் தெரிவிக்கப்பட வேண்டும்.
கடந்த ஒரு மாதத்தில் இங்கிலாந்தில் இருந்த வந்த பயணிகள் மாவட்டக் கண்காணிப்பு அதிகாரிகள் மூலம் தொடர்பு கொள்ளப்பட்டு கண்காணிக்கப்படுவர்.
கடந்த 4 வாரங்களில் இங்கிலாந்தில் இருந்தும், இங்கிலாந்து விமான நிலையங்கள் மூலமாக விமானம் மாறியும் வந்தவர்களுடன் தொடர்பில் இருந்தவர்கள் கண்டறிப்பட்டுக் கண்காணிக்கப்படுவதை மாநில அரசுகள்/ஒருங்கிணைந்த நோய்க் கண்காணிப்புத் திட்ட அதிகாரிகள் உறுதி செய்வர். அவர்களும் மருத்துவ நெறிமுறைப்படி சோதனை செய்யப்படுவர். அவர்களுக்குத் தொற்று இருப்பது கண்டறிப்பட்டால் அவர்களும் சிறப்புத் தனிமை மையங்களில் தங்கி சிகிச்சை பெற வேண்டும்.
நிலையான செயல்பாட்டு நெறிமுறைகளுக்கான இணைப்பு:
https://www.mohfw.gov.in/pdf/SOPforSurveillanceandresponseforthenewSARSCov2variant.pdf
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா திட்ட செயலி: 1.5 லட்சத்துக்கும் மேற்பட்ட கொவிட் தொடர்பான புகார்களுக்கு தீர்வு
• கொவிட்-19 நடவடிக்கையாக, முதல் கட்ட முடக்கம் முடிந்த பிறகு, கொவிட் தொடர்பான புகார்களுக்கு தீர்வு காண மாற்றியமைக்கப்பட்ட தூய்மை இந்தியா திட்ட செயலி தொடங்கப்பட்டது. இதன் மூலம் 1.5 லட்சத்துக்கும் மேற்பட்ட கொவிட் தொடர்பான புகார்களுக்கு தீர்வு காணப்பட்டன. தீர்வு விகிதம் 87 சதவீதம்.கடந்த 2014-2021ம் ஆண்டு முதல் நகர்ப்புற வளர்ச்சியில் செய்யப்பட்ட மொத்த முதலீடு 627 சதவீதம் அதிகரிப்பு.கொவிட் நெருக்கடிகளை சமாளிக்க ஸ்மார்ட் சிட்டி திட்டங்கள் உதவியாக இருந்தன. 50க்கும் மேற்பட்ட ஸ்மார்ட் நகரங்கள் கொவிட்-19 கட்டுப்பாட்டு மையங்களாக மாற்றப்பட்டன.கொவிட் முடக்க காலத்தில், பொது சுகாதாரத்தை மேம்படுத்த அம்ருத் திட்டம் உதவியது. முடக்கம் தொடங்கியதிலிருந்து 15 லட்சம் குடிநீர் குழாய் இணைப்புகளும், 9 லட்சம் கழிவுநீர் குழாய் இணைப்புகளும் வழங்கப்பட்டன.50 லட்சத்துக்கும் மேற்பட்ட சாலையோர வியாபாரிகள் பயனடைய பிரதமரின் ஸ்வாநிதி திட்டம் தொடங்கப்பட்டது. ஆண்டுக்கு, 7 சதவீத வட்டி மானியத்தில் அவர்களுக்கு கடன் வசதி செய்து கொடுக்கப்பட்டது. கடனை முறையாக செலுத்துபவர்களுக்கு ஆண்டுக்கு ரூ.1,200 டிஜிட்டல் பண பரிமாற்றம் மூலம் திருப்பிச் செலுத்தப்படுகிறது. இத்திட்டத்தில் இதுவரை 33.6 லட்சம் கடன் விண்ணப்பங்கள் பெறப்பட்டன. இவற்றில் 17.3 லட்சம் கடன்களுக்கு அனுமதி வழங்கப்பட்டுள்ளது. 12.7 லட்சத்துக்கும் மேற்பட்ட கடன்கள் வழங்கப்பட்டன.66.5 லட்சத்துக்கும் மேற்பட்ட தனி கழிவறைகள் கட்டப்பட்டன.6.2 லட்சம் பொது கழிவறைகள் கட்டப்பட்டன.தற்போது வரை 1,389 நகரங்கள் 2ம் ரக திறந்தவெளி கழிப்பிடம் இல்லாத நகரங்களாகவும், 489 நகரங்கள் முதல் ரக திறந்த வெளி கழிப்பிடம் இல்லாத நகரங்களாகவும் சான்றளிக்கப்பட்டன.பொது இடங்களில் உள்ள கழிப்பிடங்களை, மக்கள் எளிதில் கண்டறிய, அவை கூகுள் மேப்பி-ல் இணைக்க வீட்டு வசதி மற்றும் நகர்ப்புற அமைச்சகம் நடவடிக்கை எடுத்தது.தற்போது வரை 2,900க்கும் மேற்பட்ட நகரங்களில் 60,000க்கும் மேற்பட்ட கழிவறைகள் கூகுள் மேப்பில் இணைக்கப்பட்டுள்ளன. ஒவ்வொரு நாளும் அதிக கழிவறைகள் இணைக்கப்பட்டு வருகின்றன.தீன்தயாள் அந்தியோதயா திட்டம் – தேசிய நகர்ப்புற வாழ்வாதார திட்டம். இது வரை 10 லட்சத்துக்கும் மேற்பட்டோருக்கு திறன் மேம்பாட்டு பயிற்சி அளிக்கப்பட்டு, 12 லட்சம் பேருக்கு வங்கிக் கடன்கள் வழங்கப்பட்டுள்ளன.
• மத்தியப் பிரதேசத்தில் இந்தூர், குஜராத்தில் ராஜ்கோட், தமிழகத்தின் சென்னை, ஜார்கண்டில் ராஞ்சி, திரிபுராவில் அகர்தலா, உத்தரப் பிரதேசத்தில் லக்னோ ஆகிய இடங்களில் சிறு வீடுகள் திட்டம் தொடங்கப்பட்டுள்ளது.
• பிரதமரின் வீட்டு வசதி திட்டத்தின் கீழ் இதுவரை 1.09 கோடி வீடுகளுக்கு ஒப்புதல் வழங்கப்பட்டுள்ளது.
பிரதமர் அலுவலகம்
நாட்டின் எல்லைப் பகுதியில் உள்ள ஹேமியா கிராமத்திற்கு தண்ணீர் குழாய் இணைப்பு வழங்கப்பட்டதற்கு பிரதமர் பாராட்டு
நாட்டின் எல்லைப் பகுதியில் உள்ள ஹேமியா கிராமத்திற்கு தண்ணீர் குழாய் இணைப்பு வழங்கப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய அமைச்சர் திரு கிரிராஜ் சிங்கின் ட்விட்டர் பதிவிற்கு அவர் அளித்துள்ள பதிலில்,
“இந்த நடவடிக்கை ஒவ்வொரு இந்தியருக்கும் பெருமை அளிக்கும். எல்லைப் பகுதிகளின் மேம்பாட்டை நோக்கிய நமது முயற்சிகளுக்கு மிகப்பெரிய உத்வேகம் கிடைத்திருப்பதைக் காண்பது மன நிறைவாக உள்ளது. பல தசாப்தங்களாக உதாசீனப்படுத்தப்பட்டு வந்த நமது எல்லை பகுதிகளின் வளர்ச்சி தேவைகளுக்கு தற்போது தலையாய முன்னுரிமை வழங்கப்பட்டு வருகிறது”, என்று தெரிவித்தார்.
PIB Headquarters
கொவிட்-19 - பிஐபி செய்தித் தொகுப்பு
25.07.2020
· பிரதமர் அலுவலகம்
· ரசாயனம் மற்றும் உரங்கள் அமைச்சகம்
· வணிகம் மற்றும் தொழில்துறை அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· சட்டம் மற்றும் நீதித்துறை அமைச்சகம்
· ரெயில்வே அமைச்சகம்
· ஊரக வளர்ச்சி அமைச்சகம்
· அறிவியல் மற்றும் தொழில்நுட்பத்துறை
· பழங்குடியினர் நலத்துறை அமைச்சகம்
· சிறப்பு சேவைகள் மற்றும் கட்டுரைகள்
(Visitor Counter : 127
PIB Headquarters
சென்னை விமானநிலையத்தில் ரூ.91 லட்சம் மதிப்பிலான 2 கிலோ தங்கம் பறிமுதல். பெண் ஒருவர் கைது
துபாயிலிருந்து செவ்வாய்க்கிழமை காலை சென்னை வந்த ஜெனிதா பயணியை வெளி வாயிலில் இடைமறித்து சோதனையிட்ட போது, அவரது உள்ளாடை மற்றும் பேண்டில் வைத்து தைக்கப்பட்டிருந்த நான்கு பாக்கெட்டுகளில் இருந்து 525 கிராம் தங்கத்தை சுங்கத்துறை அதிகாரிகள் பறிமுதல் செய்தனர். மேலும், கச்சா தங்கத்தால் செய்யப்பட்ட இரண்டு பிரேஸ்லெட்டுகள், இரண்டு வளையல்கள், ஒரு சங்கிலி ஆகியவையும் பறிமுதல் செய்யப்பட்டன. இவற்றின் எடை 279 கிராம் ஆகும். மொத்தம் 803 கிராம் எடை கொண்ட ரூ.34.97 லட்சம் மதிப்பிலான தங்கம், 1962 ஆம் ஆண்டின் சுங்கச் சட்டத்தின்கீழ் பறிமுதல் செய்யப்பட்டது. அந்தப் பெண் பயணி கைது செய்யப்பட்டார்.
மேலும் மூன்று நிகழ்வுகளில் கொழும்பிலிருந்து வந்த இலங்கையைச் சேர்ந்த முகமது அகீல் முகமது அர்ஷத் முகமது அப்சல் ஆகிய மூன்று பேரிடமிருந்து தலா 3 வீதம் ஒன்பது பண்டல் தங்கம் பறிமுதல் செய்யப்பட்டது. 1.292 கிலோ எடை கொண்ட அதன் மதிப்பு ரூ.56.21 லட்சமாகும்.
இந்த நான்கு பேரிடமிருந்து பறிமுதல் செய்யப்பட்ட தங்கத்தின் மொத்த மதிப்பு ரூ.91.18 லட்சமாகும். மொத்த எடை 2.095 கிலோ.
மேலும் புலன் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
நாட்டு மக்களுக்கு பிரதமரின் கிறிஸ்துமஸ் வாழ்த்து
கிறிஸ்துமஸ் திருநாளை முன்னிட்டு, நாட்டு மக்களுக்கு பிரதமர் திரு. நரேந்திர மோடி தமது வாழ்த்துக்களை தெரிவித்துள்ளார்.
ஒவ்வொருவருக்கும் தமது மகிழ்ச்சியான கிறிஸ்துமஸ் வாழ்த்துக்களை தெரிவித்துக் கொள்வதாகவும், இயேசு கிறிஸ்துவின் உன்னத போதனைகளையும், கருணையுடன் கூடிய சமத்துவ சமுதாயத்தை உருவாக்க வேண்டும் என்ற அவரது முயற்சிகளையும் நாம் நினைவில் கொள்ள வேண்டும் என்றும் தமது வாழ்த்துச் செய்தியில் பிரதமர் குறிப்பிட்டுள்ளார்.
சுரங்கங்கள் அமைச்சகம்
2018 - 19 ஆம் நிதியாண்டுக்கானப் புரிந்துணர்வு ஒப்பந்தத்தை நால்கோ நிறுவனம் மத்திய அரசுடன் செய்துகொண்டது
அலுமினியம் உற்பத்தியில் பெரிய நிறுவனமும், மத்திய பொதுத் துறை நவரத்னா நிறுவனங்களில் ஒன்றுமான நால்கோ நிறுவனம் ரூ. 9350கோடி வருவாய் என்ற மிக உயர் இலக்கினை நிர்ணயித்து, 2018 - 19 ஆம் நிதியாண்டுக்கான புரிந்துணர்வு ஒப்பந்தத்தை மத்திய அரசுடன் செய்துகொண்டுள்ளது. இந்த இலக்கு சென்ற ஆண்டைவிட 15 சதவீதம் கூடுதலாகும்.
இந்த புரிந்துணர்வு ஒப்பந்தம், அலுமினா உற்பத்திக்கு 2.1 மில்லியன் டன் என்ற இலக்கையும், 100 சதவீத திறன் பயன்பாடு மற்றும் அதிகபட்ச அலுமினிய உற்பத்தியான 4.15 லட்சம் டன் இலக்கையும் நிர்ணயித்துள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
============
(Visitor Counter : 124
பொருளாதார விவகாரங்களுக்கான மத்திய அமைச்சரவைக் குழு
தேசிய ஏற்றுமதி காப்பீடு கணக்கு திட்டத்தை தொடரவும் மற்றும் மூலதனத்தை புகுத்த 5 ஆண்டுகளில் ரூ.1,650 கோடி மானிய உதவி அளிக்கவும் மத்திய அரசு ஒப்புதல்
ஏற்றுமதி துறைக்கு ஊக்குவிப்பை வழங்க தொடர் நடவடிக்கைகளை பிரதமர் திரு நரேந்திர மோடி தலைமையிலான மத்திய அரசு எடுத்து வருகிறது. இதன் தொடர்ச்சியாக, தேசிய ஏற்றுமதி காப்பீடு கணக்கு திட்டத்துக்கு  மூலதன தொகையாக அடுத்த 5 ஆண்டுகளுக்கு ரூ.1,650 கோடி மானிய உதவி அளிக்க மத்திய அரசு இன்று ஒப்புதல் அளித்துள்ளது.
இந்தியாவிலிருந்து ஏற்றுமதி திட்டங்களை ஊக்குவிக்க தேசிய ஏற்றுமதி காப்பீடு கணக்கு அறக்கட்டளை கடந்த 2006ம் ஆண்டில் தொடங்கப்பட்டது. இது நடுத்தர மற்றும் நீண்ட கால ஏற்றுமதி திட்டங்களை இசிஜிசி நிறுவனம் மூலம் ஊக்குவிக்கிறது.
என்இஐஏ அறக்கட்டளைக்கு மூலதன தொகை வழங்குவது, இந்திய ஏற்றுமதி திட்டங்களுக்கு உதவும். என்இஐஏ அறக்கட்டளைக்கு ரூ.1,650 கோடி மூலதன தொகை வழங்குவதன் மூலம், ரூ.33,000 கோடி மதிப்பிலான ஏற்றுமதி திட்டங்களுக்கு என்இஐஏ அறக்கட்டளை உதவும். மேலும், இது 2.6 லட்சம் புதிய வேலை வாய்ப்புகள் உருவாக உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759266
-----
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பேங்க் ஆஃப் பரோடா வங்கி அதிகாரிகளுக்கு ஓய்வூதியம் மற்றும் ஓய்வூதியதாரர்கள் நலத்துறை சார்பில் பயிற்சிப் பட்டறை
மத்திய பணியாளர் மற்றும் ஓய்வூதியத் துறை இணையமைச்சர் மாண்புமிகு டாக்டர் ஜிதேந்திர சிங்கின் வழிகாட்டுதலின் பேரில், ஓய்வூதியம் பெறுவோர் மற்றும் குடும்ப ஓய்வூதியதாரர்களின் வாழ்க்கை முறையை மேம்படுத்துவதற்காக, ஓய்வூதியக் கொள்கை மற்றும் ஓய்வூதியம் தொடர்பான செயல்முறைகளை டிஜிட்டல் மயமாக்குதலில் பல நடவடிக்கைகள் மேற்கொள்ளப்பட்டுள்ளன. ஓய்வூதிய விதிகளில் பல திருத்தங்கள் செய்யப்பட்டு கடந்த 50 ஆண்டுகளில் பல ஆணைகள்/அறிவுரைகள் வழங்கப்பட்டுள்ளன. இவை ஒருங்கிணைக்கப்பட்டு, 2021 டிசம்பரில் மத்திய சிவில் சர்வீஸ்  விதிகள், 2021-ஆகக் கொண்டு வரப்பட்டுள்ளன.
ஓய்வூதியம் வழங்குவதில் முக்கியப் பங்கு வங்கிகளுக்கே என்பதால், ஓய்வூதியம் மற்றும் ஓய்வூதியம் பெறுவோர் நலத் துறையானது வங்கிகளின் மத்திய ஓய்வூதிய செயலாக்க மையங்கள்  மற்றும் வங்கியில் ஓய்வூதியம் தொடர்பான பணிகளைக் கையாளும் களப்பணியாளர்களுக்கான விழிப்புணர்வுப் பட்டறைகளைத் தொடங்கியுள்ளது. இதற்காக, பாங்க் ஆப் பரோடா அதிகாரிகளுக்கான பயிலரங்கை நடத்துவதற்காக, ஓய்வூதியம் மற்றும் ஓய்வூதியதாரர்கள் நலத் துறையின் செயலாளர் வி. ஸ்ரீனிவாஸ், கூடுதல் செயலாளர் சஞ்சீவ் நரேன் மாத்தூர் தலைமையிலான மத்திய அரசின் குழு, போபாலில் உள்ளது.
பாங்க் ஆஃப் பரோடா அதிகாரிகளுக்கான பயிலரங்கம் 2023 6 மார்ச்-ம் தேதியன்று போபாலில் நடைபெறுகிறது. சிபிபிசி மற்றும் பேங்க் ஆஃப் பரோடாவின் ஓய்வூதியம் வழங்கும் கிளைகளைச் சேர்ந்த 60-க்கும் மேற்பட்ட அதிகாரிகள் இந்த பயிலரங்கில் பங்கேற்கின்றனர். 2023-24 ஆம் ஆண்டில் மற்ற ஓய்வூதியம் வழங்கும் வங்கிகளுடன் இணைந்து, இதே போன்று விழிப்புணர்வுப் பயிலரங்குகள் நடத்தப்படவுள்ளன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 202.17 கோடியைக் கடந்தது
இந்தியாவில் இன்று காலை 7 மணி நிலவரப்படி 202.17 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,66,70,946 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.85 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.34 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.46 சதவீதமாக உள்ளது. கடந்த 24 மணி நேரத்தில் 18,148 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,32,28,670.
இந்தியாவில் கடந்த 24 மணி நேரத்தில் 16,866 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,39,751 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.27 கோடி . வாராந்திரத் தொற்று 4.49 சதவீதமாக உள்ளது. தினசரித் தொற்று விகிதம் 7.03 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1844497
(
விண்வெளித்துறை
புவன் ‘யுக்த்தாரா’ திட்டத்தின் கீழ் தொடங்கப்பட்டுள்ள புதிய இணையதளம், மகாத்மா காந்தி தேசிய ஊரக வேலைவாய்ப்பு திட்டத்தின் புதிய செயல்பாடுகளை திட்டமிட உதவும்: டாக்டர் ஜித்தேந்திர சிங் தகவல்
புவன் ‘யுக்த்தாரா’ திட்டத்தின் கீழ் இன்று தொடங்கப்பட்டுள்ள புதிய புவிசார் திட்டமிடல் இணையதளம், தொலையுணர்வு மற்றும் புவியியல் தகவல் கருவி  அடிப்படையிலான தகவல் மூலம் மகாத்மா காந்தி தேசிய ஊரக வேலைவாய்ப்பு திட்டத்தின் புதிய செயல்பாடுகளை திட்டமிட உதவும் என மத்திய அறிவியல் மற்றும் தொழில்நுட்பத்துறை இணையமைச்சர்  டாக்டர் ஜித்தேந்திர சிங் கூறியுள்ளார்.
பல்வேறு தேசிய ஊரக மேம்பாட்டு திட்டங்களின் கீழ் உருவாக்கப்பட்ட ஜியோடேக்  தகவல்கள்  களஞ்சியமாக இந்த புவிசார் திட்டமிடல் இணையதளம் செயல்படும். இதில் மகாத்மா காந்தி தேசிய ஊரக வேலைவாய்ப்பு திட்டம், சொட்டுநீர் பாசன திட்டம், தேசிய வேளாண் மேம்பாட்டு திட்டம் குறித்த தகவல்கள் புகைப்படங்களுடன் இருக்கும்.
இந்த இணையதளம் தொடக்க நிகழ்ச்சியில் பேசிய மத்திய ஊரக மேம்பாடு மற்றும் பஞ்சாயத்து ராஜ் அமைச்சர் திரு கிரிராஜ் சிங், ‘இஸ்ரோ மற்றும் ஊரக மேம்பாட்டு அமைச்சகத்தின் அயராத கூட்டு முயற்சியின் மூலம் இந்த இணையதளம் தொடங்கப்பட்டுள்ளது. இது ஊரக திட்டமிடலுக்கான அரசின் சேவைகளை உணர்த்துகிறது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748294
வணிகம் மற்றும் தொழில்துறை அமைச்சகம்
தேசிய ஸ்டார்ட்அப் விருதுகள் 2021: மத்திய அமைச்சர் திரு. பியூஷ் கோயல் வழங்கினார்.
தேசிய ஸ்டார்ட்அப் விருதுகள் 2021-ஐ, 46 தொடக்க நிறுவனங்கள் வென்றன. இந்த விருது வழங்கும் நிகழ்ச்சியில் மத்திய வர்த்தகம் மற்றும் தொழில்துறை அமைச்சர் திரு. பியூஷ் கோயல் கலந்து கொண்டு பேசியதாவது:
ஸ்டார்அப் திட்டம், தற்சார்பு மற்றும் தன்னம்பிக்கை இந்தியாவின் அடையாளம். சென்னையைச் சேர்ந்த மீனவரின் மகன் அல்லது காஷ்மீர் படகோட்டியின் மகளாக இருக்கட்டும், அனைவரும் தங்கள் குடும்பங்களுக்கும், மக்களுக்கும் வளம் சேர்க்க விரும்புகின்றனர். அதனால் நாம் பெரிதாக சிந்திக்க வேண்டும். நாட்டின் வளர்ச்சியில் தொடக்க நிறுவனங்களின் பங்களிப்பை உணர்ந்த பிரதமர் திரு. நரேந்திர மோடி, இந்த கலாச்சாரத்தை நாட்டின் தொலைதூர பகுதிகளுக்கு கொண்டு செல்ல, ஜனவரி 16ம் தேதியை, தேசிய ஸ்டார்-அப் தினமாக அறிவித்தார்.
நாட்டின் வளர்ச்சிக்கு, தொடக்க நிறுவனங்கள் குறிப்பிடத்தக்க அளவில் பங்களிக்கும் ஆற்றல் உடையதாக பிரதமர் திரு. நரேந்திர மோடி உறுதியாக நம்புகிறார். இந்தியாவை தற்சார்பாக மாற்றுவதில் புத்தாக்கம் வலுவான தூணாக இருக்க வேண்டியதை அவர் அங்கீகரிக்கிறார்.
புத்தாக்கத்தை வலுப்படுத்த 3 அம்சங்களில் பிரதமர் கவனம் செலுத்துகிறார்.
அரசு நடைமுறை என்ற வலையிலிருந்து தொழில்முனைவோர்களை விடுவிப்பது - 25,000க்கும் மேற்பட்ட இணக்கங்கள் குறைக்கப்பட்டன. எளிதான சூழலில், தொழில் வளர்ச்சிக்கு இன்னும் என்ன செய்ய முடியும்?
தொழில் முறை உருவாக்கம், - ஒழுங்குமுறை நடவடிக்கைகளை வலுப்படுத்துதல்.
இளம் கண்டுபிடிப்பாளர்கள் மற்றும் புதிய நிறுவனங்களை வழிநடத்துதல் - வழிகாட்டுதல் எதிர்காலத்தில் புதுமையை வரையறுக்கும்.
உலகில் உள்ள ஸ்டார்ட்அப் சூழலில் இந்தியாவை முதல் இடத்துக்கு கொண்டு வர, 5 விஷயங்களில் தொடக்க நிறுவனங்கள் கவனம் செலுத்த வேண்டும்.
1. இந்திய மொழிகளில் தீர்வுகள் மற்றும் கருத்தாக்கத்தை ஏற்படுத்த வேண்டும்.
2. மிகப் பெரிய அளவில் சமூக மற்றும் பொருளாதார தாக்கத்தை ஏற்படுத்தும் தயாரிப்புகள் மற்றும் தீர்வுகளை ஊக்குவிக்க வேண்டும்.
3. நாடு முழுவதும் ஒவ்வொரு மாவட்டத்திலும் தொடக்க நிறுவனங்களை ஊக்குவிக்க வேண்டும்.
4.நகர்புற உள்ளாட்சி அளவில் புத்தாக்க மண்டலங்களை ஏற்படுத்த வேண்டும்.
5. உலகளாவிய சிறந்த முறைகளை பின்பற்றி, இந்தியாவின் உலகளாவிய போட்டித்தன்மையை அதிகரிக்க வேண்டும்.
இவ்வாறு மத்திய அமைச்சர் திரு. பியூஷ் கோயல் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1790183
உள்நாட்டு விமானப் போக்குவரத்து அமைச்சகம்
போர்ட் பிளேர் விமான நிலையத்துக்கு புதிய முனையம்
போர்ட் பிளேரில் உள்ள வீர சாவர்கர் சர்வதேச விமான நிலையத்துக்கு புதிய முனையம் விரைவில் கட்டிமுடிக்கப்படவுள்ளது. இந்த விமான நிலையம் தற்போது ஆண்டுக்கு 18 லட்சம் விமானப் பயணிகளை கையாள்கிறது. தற்போது, இங்கு விமான போக்குவரத்து அதிகரித்துள்ளதால், இங்கு ரூ.700 கோடி செலவில் புதிய முனையம் அமைக்கும் பணியை விமான நிலையங்கள் ஆணையம் மேற்கொண்டுள்ளது. 3 அடுக்காக அமையவுள்ள இந்த புதிய முனைய கட்டிடம் பரபரப்பான நேரத்தில் 1200 பயணிகளையும், ஆண்டுக்கு 50 லட்சம் பயணிகளை கையாளும் திறன் உடையதாகவும் இருக்கும். இதில் மொத்தம் 28 பரிசோதனை கவுன்டர்கள் இருக்கும். இந்த முனையத்தில் 65% பணிகள் முடிவடைந்துவிட்டன. அடுத்தாண்டு மத்தியில் இந்த புதிய முனையம் தயாராகிவிடும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1654979 –
-----
(Visitor Counter : 119
புவி அறிவியல் அமைச்சகம்
உம்.பன் அதி தீவிர புயல் வங்கதேசத்தின் மீது மையம் கொண்டுள்ளது 
உம்.பன் அதி தீவிர புயல் மே 21, 2020 காலை 8.30 மணி நிலவரப்படி வங்கதேசத்தின் மீது மையம் கொண்டுள்ளது. இது கடந்த 6 மணி நேரத்தில் மணிக்கு 10 கி.மீ வேகத்தில் வடக்கு மற்றும் வடகிழக்கு நோக்கி நகர்ந்தது. இது வடக்கு மற்றும் வடகிழக்கு கொல்கத்தாவில் இருந்து சுமார் 270 கி.மீ தொலைவிலும், துப்ரிக்கு தெற்கே 150 கி.மீ தொலைவிலும், தெற்கு மற்றும் தென்கிழக்கு ராங்பூருக்கு 110 கி.மீ தொலைவிலும் உள்ளது.
(Visitor Counter : 122
நிலக்கரி அமைச்சகம்
கடந்த நிதியாண்டின் கடைசி காலாண்டில் நிலக்கரி எடுப்பது அதிகரிப்பு
2020-2021 நிதியாண்டின் கடைசி காலாண்டில் நாட்டில் நிலக்கரி சுரங்கங்களிலிருந்து மின்சார உற்பத்திக்காக நிலக்கரி எடுப்பது அதற்கு முந்தைய மூன்று காலாண்டுகளை விட அதிகரித்துள்ளது. கடந்த 2020-2021 நிதியாண்டின் நான்கு காலாண்டில் நாட்டில் நிலக்கரி எடுத்து வரப்பட்ட விபரம் பின்வருமாறு-
• ஏப்ரல்- ஜூன் 144.343
• ஜூலை- செப்டம்பர் 158.466
• அக்டோபர்- டிசம்பர் 186.821
• ஜனவரி- மார்ச் 201.258
இவை அனைத்து மில்லியன் டன்களில் வழங்கப்பட்டுள்ளது.
மத்திய மின்சார ஆணையத்தின்  தகவல்படி, 2020-2021 நிதியாண்டில் நிலக்கரி சார்ந்த மின்சார உற்பத்தி தொடர்ந்து அதிகரித்து வருவது தெரியவந்துள்ளது. மேலும், 2021-2022 நிதியாண்டின் முதல் காலாண்டில் நிலக்கரி சார்ந்த மின்சார உற்பத்தி கடந்தாண்டு அதே காலகட்டத்துடன் ஒப்பிடுகையில் 29 சதவிகிதம் உயர்ந்துள்ளது.
இந்த தகவலை மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு.பிரஹலாத் ஜோஷி இன்று மக்களவையில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740012
ரசாயனம் மற்றும் உரங்கள் அமைச்சகம்
கோவிட்-19 பிரச்சனையை எதிர்கொள்ள, சுகாதாரத்துறையில் ஆராய்ச்சி மற்றும் மேம்பாட்டு நடவடிக்கைகளை பிளாஸ்டிக் பொறியியல் மற்றும் தொழில்நுட்ப மத்திய மையம் மேற்கொள்ளவுள்ளது; பிபிஇ பாதுகாப்பு உடைகள் மற்றும் சுகாதாரம் தொடர்பான இதர தயாரிப்புகளை உற்பத்தி செய்து சான்றளிக்கவுள்ளது
கோவிட்-19 பிரச்சனையை எதிர்கொள்ள, பிபிஇ பாதுகாப்பு உடைகள் மற்றும் சுகாதாரம் தொடர்பான இதர தயாரிப்புகளை உலக சுகாதார நிறுவனம் / ஐஎஸ்ஓ விதிமுறைகள்படி உற்பத்தி செய்து சான்றளிப்பது போன்ற, ஆராய்ச்சி மற்றும் மேம்பாட்டு நடவடிக்கைகளை, மத்திய ரசாயனம் மற்றும் உரத்துறை அமைச்சகத்தின் கீழ் செயல்படும் முன்னணி நிறுவனமான பிளாஸ்டிக் பொறியியல் மற்றும் தொழில்நுட்ப மத்திய மையம்  மேற்கொள்ளவுள்ளது.
அமைச்சரவை செயலாளர் உத்தரவுப்படி, சுகாதார நலன் தொடர்பான ஆராய்ச்சி மற்றும் மேம்பாட்டு நடவடிக்கைகளை மேற்கொள்ள அறிவுறுத்தப்பட்டுள்ளதாக சிபெட் தெரிவித்துள்ளது. இதற்கேற்ப, பிபிஇ பாதுகாப்பு உடைகள் மற்றும் இதைச் சார்ந்த பொருட்களை உலக சுகாதார நிறுவனம் / ஐஎஸ்ஓ விதிமுறைகள்படி உருவாக்குவதற்கான சோதனை மையங்கள் மற்றும் சோதனைக் கூடங்களுக்கான தேசிய அங்கீகார வாரியம் , புவனேஸ்வர், சென்னை, மற்றும் லக்னோவில் உள்ள 3 சிபெட் பிளாஸ்டிக் தொழில்நுட்ப மையங்களுக்கான அங்கீகாரம் ஆகியவை விரைவில் தயாராகும்.
ஜெய்ப்பூரில் உள்ள சிபெட் சிஎஸ்டிஎஸ் , லக்னோவில் உள்ள சிபெட் பிளாஸ்டிக் தொழில்நுட்ப மையம், மற்றும் மதுரையில் உள்ள சிபெட் சிஎஸ்டிஎஸ் ஆகியவை முக தடுப்பான்களை உருவாக்கியுள்ளன. மேலும் இதற்கான சட்டகங்கள் உற்பத்தியும் நடந்து கொண்டிருக்கிறது.
------
(
பிரதமர் அலுவலகம்
கம்போடியாவின் பிரதமராகப் பொறுப்பேற்கும் டாக்டர் ஹுன் மானெட்டுக்கு பிரதமர் வாழ்த்து
கம்போடியாவின் பிரதமராகப் பொறுப்பேற்கும் டாக்டர் ஹுன் மானெட்டுக்கு பிரதமர் திரு. நரேந்திர மோடி வாழ்த்து தெரிவித்தார்.
ஒரு எக்ஸ் பதிவில், பிரதமர் கூறியிருப்பதாவது,
"கம்போடியாவின் பிரதமராக பொறுப்பேற்கும் டாக்டர் ஹுன் மானெட்டுக்கு வாழ்த்துக்கள். நமது நட்பு வரலாற்று உறவுகளை மேலும் உயர்த்த உங்களுடன் நெருக்கமாக பணியாற்றுவதை நான் எதிர்பார்க்கிறேன்.”